Okresná prokuratúra Trnava 
Vajanského 22, 918 67 Trnava 1 	

Sp. zn. : 2 Pv 624/12/2207	Trnava, 5.6.2014
EEČ : 2-21-171-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trnava zo dňa 12.3.2013, spisová značka 2 Pv 624/12/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 21. 09. 2012 asi o 13.30 h v Trnave na Trojičnom námestí č. 9 odcudzila v predajni XXXXX 0,677 g kuracích chladených rez¨ľov, 1 Fit tyčinku v hodnote 0,30 € a 0,114 g údenej parenice, čím spôsobila XXXXX spotrebné družstvo, XXXXX XXXXX, škodu vo výške 5,145 €, napriek tomu, že v blokovom konaní ev.č. bloku A 0314784 d¨ľa 26.5.2012 jej bola uložená Obvodným oddelením PZ Trnava pokuta vo výške 30 € za priestupok proti majetku podľa § 50 ods. 1 Zákona o priestupkoch

Uznesením prokurátora Okresnej prokuratúry XXXXX zo dňa 12.3.2013, spisová značka 2 Pv 624/12/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry XXXXX sp. zn. 2 Pv 624/12 zo dňa 12. 03. 2013 bolo podľa § 216 ods. 1 Trestného poriadku podmienečne zastavené trestné stíhanie proti obvinenej XXXXX pre prečin krádeže podľa § 212 ods. 2 písm. f) Trestného zákona na tom skutkovom základe, že 
dňa 21. 09. 2012 asi o 13.30 h v Trnave na Trojičnom námestí č. 9 odcudzila v predajni XXXXX 0,677 g kuracích chladených rezňov, 1 Fit tyčinku v hodnote 0,30 € a 0,114 g údenej parenice, čím spôsobila XXXXX spotrebné družstvo, XXXXX XXXXX, škodu vo výške 5,145 €, napriek tomu, že v blokovom konaní ev.č. bloku A 0314784 dňa 26.5.2012 jej bola uložená Obvodným oddelením PZ XXXXX pokuta vo výške 30 € za priestupok proti majetku podľa § 50 ods. 1 Zákona o priestupkoch.

Predmetným uznesením bola obvinenej v zmysle § 216 ods. 2 Trestného poriadku ručená skúšobná doba v trvaní 12 (dvanásť) mesiacov, ktorá začala plynúť právoplatnosťou tohto rozhodnutia, teda dňom 03. 04. 2013.

Po uplynutí skúšobnej doby boli vyžiadané správy o povesti obvinenej z Obecného úradu Smolenice, z Obvodného oddelenia PZ Trnava, z Okresného úradu Trnava a zároveň bol doplnený aj aktuálny odpis z registra trestov. Z uvedených materiálov som zistila, že obvinená viedla v skúšobnej dobe podmienečne zastaveného trestného stíhania riadny život, iného trestného činu ani priestupku sa nedopustila. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania podľa § 9 ods. 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Bašová
prokurátorka